**O‘ZBEKISTON RESPUBLIKASI OLIY TA’LIM, FAN VA INNOVATSIYALAR VAZIRLIGI**

**SHAROF RASHIDOV NOMIDAGI SAMARQAND DAVLAT UNIVERSITETI**

**“TASDIQLAYMAN”**

**Rektor XALMURADOV R.I.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2024-yil 2-iyul.**

**SHAROF RASHIDOV NOMIDAGI SAMARQAND DAVLAT UNIVERSITETI KENGASHI TO‘G‘RISIDA**

**NIZOM**

**Samarqand – 2024**

**Sharof Rashidov nomidagi Samarqand davlat universiteti Kengashining 2024-yil 2-iyuldagi yig‘ilishi (13-sonli bayonnoma) qarori bilan tasdiqlangan.**

**SHAROF RASHIDOV NOMIDAGI SAMARQAND DAVLAT UNIVERSITETI KENGASHI TO‘G‘RISIDA**

**NIZOM**

Mazkur nizom O‘zbekiston Respublikasining “Ta’lim to‘g‘risida”gi (O‘zbekiston Respublikasi Oliy Majlisining Axborotnomasi, 1997-yil 9-son, 225-modda) Qonuni, O‘zbekiston Respublikasi Oliy va o‘rta maxsus ta’lim vazirligining 2011-yil 3-dekabrdagi 487-sonli buyrug‘i bilan tasdiqlangan “Oliy o‘quv yurtining ilmiy kengashi to‘g‘risidagi namunaviy nizom”, O‘zbekiston Respublikasi Vazirlar Mahkamasining 2019-yil 28-fevraldagi “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida”gi 181-son qarori 2-bandi hamda O‘zbekiston Respublikasi Oliy va o‘rta maxsus ta’lim vazirligining 2019-yil 2-martdagi “O‘zbekiston Respublikasi Vazirlar Mahkamasining 2019-yil 28-fevraldagi 181-son qarori ijrosi to‘g‘risida”gi 214-son va 2019-yil 1-apreldagi “Vazirlikning ayrim buyruqlariga qo‘shimcha va o‘zgartirishlar kiritish to‘g‘risida”gi 296-son buyruqlariga tayangan holda tayyorlangan hamda keyingi yillarda qonunchilikda amalga oshirilgan yangi talablar bo‘yicha o‘zgartirish va qo‘shimchalar kiritilgan bo‘lib, universitet Kengashi faoliyatini tashkil etish tartibini belgilaydi.

**I. Umumiy qoidalar.**  1. Universitet Kengashi O‘zbekiston Respublikasining “Ta’lim to‘g‘risida”gi qonuni, Samarqand davlat universitetining mazkur nizomiga muvofiq o‘quv, ma’naviy-ma’rifiy, ilmiy, iqtisodiy, tadbirkorlik, tashkiliy sohalarga oid asosiy masalalarni ko‘rib chiqish uchun tashkil etiladi.

2. Kengash tarkibiga universitet rektori, prorektorlar, universitet kasaba uyushmasi qo‘mitasi raisi, kengash ilmiy kotibi, fakultetlar dekanlari, institutlar direktorlari, filiallar direktorlari, universitet tarkibiga kiruvchi mustaqil tashkilot va tarmoqlar rahbarlari, mutaxassis chiqaruvchi ayrim kafedralar mudirlari, ayrim boshqarma va bo‘lim boshliqlari, jamoat tashkilotlari rahbarlari, universitet huzuridagi malaka oshirish va qayta tayyorlash mintaqaviy markazi rahbari, magistratura markazi boshlig‘i, universitet qoshidagi akademik litsey direktori, jismoniy va yuridik shaxslarning murojaatlari bilan ishlash, nazorat va monitoringi bo‘limi boshlig‘i, universitet jamoatchilik kengashi raisi, ta’lim sifatini nazorat qilish bo‘limi boshlig‘i, o‘quv-uslubiy boshqarma boshlig‘i, Yoshlar ittifoqi agentligining universitet boshlang‘ich tashkiloti yetakchisi, universitet xotin-qizlar maslahat kengashi raisi, rektorning talabalar orasida ijtimoiy muhit barqarorligini ta’minlash masalalari bo‘yicha maslahatchisi, universitet katta yuriskonsulti o‘z xizmat lavozimlari bo‘yicha kiritilishi mumkin.

Bulardan tashqari, kengashning boshqa a’zolari fakultetlar va institutlarning umumiy yig‘ilishlarida yashirin ovoz berish yo‘li bilan saylanadilar (har bir fakultet va institutdan ilg‘or kafedra mudiri yoki yetakchi professorlardan bir nafardan). Professor-o‘qituvchilar tarkibidan universitet kengashiga saylanuvchi a’zolarning soni rektor buyrug‘i bilan belgilanadi. Kengash tarkibiga muayyan yo‘nalish muammolari bo‘yicha ishlayotgan yirik olim va mutaxassislar ham kiritilishi mumkin.

Universitet kengashining vakolat muddati 5 yil. 3. Kengash tarkibi universitet rektorining buyrug‘i bilan tasdiqlanadi. Har o‘quv yilining boshida turli sabablarga ko‘ra kengash tarkibidan chiqqan a’zolar o‘rniga yangi a’zolar saylanadi yoki nizom bo‘yicha kiritiladi va rektor buyrug‘i bilan rasmiylashtiriladi.

**II. Kengashning maqsad va vazifalari.**

4. Kengashning maqsadi universitet jamoasining intellektual salohiyati, ilmiy, pedagogik va boshqa imkoniyatlarini O‘zbekiston Respublikasining “Ta’lim to‘g‘risida”gi qonunida belgilangan vazifalarning bajarilishini ta’minlash, oliy ta’limning davlat ta’lim standarti talablari darajasida mukammal bilim, malaka, ko‘nikmalariga ega bo‘lgan professional mutaxassislar tayyorlashga yo‘naltirishdan iborat.

5. Samarqand davlat universiteti Kengashi:

- davlat ta’lim standartlari, yo‘nalish va mutaxassisliklar malaka talablari, o‘quv rejalar va dasturlarning qat’iy bajarilishini o‘rganib chiqadi hamda ustuvor masalalar bo‘yicha tavsiya va topshiriqlar belgilaydi;

- universitetning o‘quv-pedagogik, ilmiy tadqiqot faoliyatining sifati va tayyorlanadigan kadrlarining raqobatbardoshliligini ta’minlashga qaratilgan xorijiy ilg‘or tizimlarni boshqaruv va ta’lim jarayoniga joriy etish bo‘yicha takliflar ishlab chiqadi;

- mamlakatda amalga oshirilayotgan keng qamrovli islohotlarda universitetning ishtiroki hamda tashabbuskorligini oshirish bo‘yicha tizimli ishlarni tashkil etadi;

- universitet rahbariyatining mamlakat oliy ta’lim tizimini isloh qilish jarayonida faol ishtirok etishi borasidagi mas’uliyatni oshirish yuzasidan chora-tadbirlar belgilaydi;

- universitetning moliyaviy-iqtisodiy jihatdan mustaqilligini mustahkamlash borasida kerakli chora-tadbirlarni belgilaydi;

- fakultetlar, institutlar va filiallarning o‘quv, ilmiy tadqiqot va ma’naviy-ma’rifiy ishlari, universitet huzuridagi akademik litsey hamda ilmiy jamiyatlarning faoliyati, qabul komissiyasining qabul natijalari to‘g‘risidagi hisobotlarini, shuningdek, marketing xizmatining xalq xo‘jaligining bitiruvchi mutaxassislarga bo‘lgan ehtiyoji, buyurtmachi tashkilotlar bilan hamkorlik aloqalari to‘g‘risidagi faoliyatini o‘rganish bo‘yicha rektor buyruqlari bilan tuzilgan komissiyalar hisobotlarini eshitadi hamda tegishli qarorlar qabul qiladi;

- universitet professor-o‘qituvchilari bilan umumta’lim, akademik litsey, o‘rta-maxsus ta’lim muassasalari hamkorligida bajarilgan ishlar hisobotini muhokama qilib boradi;

- universitet bitiruvchilarini korxona va tashkilotlarning ehtiyojidan kelib chiqib, ishga joylashtirish monitoringi to‘g‘risidagi hisobotlarni eshitib boradi;

- universitet qabul kvotasini shakllantirish to‘g‘risidagi ma’lumotlarni berib boradi;

- ilmiy-tadqiqot, ma’naviy-ma’rifiy ishlar rejalari ijrosi, professor-o‘qituvchilar tarkibining malaka oshirish va qayta tayyorlash masalalarini muhokama qiladi, universitet huzuridagi malaka oshirish va qayta tayyorlash mintaqiviy markazi rahbarining hisobotini eshitadi hamda tegishli qarorlar qabul qiladi;

- universitetni rivojlantirishning yillik va istiqbol rejalarini tasdiqlaydi, moddiy-texnik ta’minoti va moliyaviy-xo‘jalik faoliyati natijalarini muhokama hamda tegishli qarorlar qabul qiladi;

- fakultetlar va kafedralarni ochish, tugatish, o‘zgartirish, shuningdek, marketing xizmati takliflarini hisobga olgan holda yangi bakalavriatura yo‘nalishlari va magistratura mutaxassisliklari bo‘yicha kadrlar tayyorlashni yo‘lga qo‘yish yoki to‘xtatish bilan bog‘liq masalalar bo‘yicha qarorlar qabul qiladi;

- “Oliy ta’lim muassasalariga pedagog xodimlarni tanlov asosida ishga qabul qilish tartibi to‘g‘risida”gi nizomga muvofiq kafedralar mudirlari, professor-o‘qituvchilar lavozimlarini egallash bo‘yicha tanlovlar e’lon qiladi va o‘tkazadi;

- professor, dotsent ilmiy unvonini olishga tavsiya etiladigan xodimlarning hujjatlarini o‘rganib chiqadi va belgilangan tartibda ilmiy unvonga tasdiqlash uchun tanlov asosida tavsiya etadi;

- universitet bitiruvchilari hamda professor-o‘qituvchilarining chet tilini o‘rganishlarini ta’minlash va kompyuter texnologiyalari, internetdan foydalana olishlari bo‘yicha tayanch ko‘nikmalarini shakllantirish masalalarini muhokama qiladi va chora-tadbirlar belgilaydi;

- ta’lim jarayonining o‘quv adabiyotlari bilan ta’minlanganligi, yangi avlod darslik va o‘quv qo‘llanmalari, monografiyalar, ilmiy maqolalar to‘plamlari, risolalar, lug‘atlar, shuningdek, innovatsion ta’lim texnologiyalarini qo‘llashga asoslangan o‘quv-uslubiy majmualarni tayyorlash va nashr etish masalalarini muhokama qiladi;

- tayanch doktorantura va doktoranturaga tavsiya etilgan nomzodlarniig shaxsiy rejalari va dissertatsiyalari mavzularini, ilmiy rahbarlari va xorijiy ilmiy maslahatchilarini tasdiqlaydi;

- iqtidorli talabalar safidan va professor-o‘qituvchilar tarkibidan nomzodlarni “El-yurt umidi” va boshqa jamg‘armalar orqali xorijiy oliy ta’lim muassasalarida o‘qish, malaka oshirish, stajirovka o‘tishga tavsiya etadi;

- universitet iqtidorli talabalari va magistrantlari safidan O‘zbekiston Respublikasi Prezidenti davlat stipendiyasi va atoqli davlat stipendiyalari tanlovlariga nomzodlar tavsiya etadi;

- “Sog‘lom avlod uchun” jamg‘armasi bilan hamkorlikda talabalarniig jismoniy tarbiyasi va ularning sog‘liqlarini yanada mustahkamlash bo‘yicha tadbirlar ishlab chiqadi;

- asosiy buyurtmachi tashkilot, korxona va muassasalar bilan korporativ hamkorlikni rivojlantirish, moddiy-texnik bazani mustahkamlash, talabalarning yillik malakaviy amaliyotiga yakun yasash hamda uning samaradorligini oshirish masalalarini muhokama qiladi va ularni takomillashtirish bo‘yicha tavsiyalar ishlab chiqadi;

- xorijiy mamlakatlarning oliy ta’lim va ilmiy tadqiqot muassasalari bilan hamkorlik aloqalarni o‘rnatish bo‘yicha qarorlar qabul qiladi, hamkorlik shartnomalari tuzadi;

- xorijda ilmiy safarda bo‘lgan professor-o‘qituvchilarning hisobotlarini muhokama etadi;

- fanlar akademiyasi tarmoq institutlari bilan hamkorlikda kafedralar filiallarini ochish bo‘yicha qarorlar qabul qiladi;

- ilmiy tadqiqot ishlarini yakunlash, darslik, o‘quv qo‘llanmalari va monografiyalar yaratish uchun ijodiy ta’tillar berishga tavsiya etadi;

- ta’lim xizmatlari bilan shug‘ullanuvchi kichik korxonalar, markazlar, firmalar, kurslar ochish va ularning faoliyati haqidagi hisobotlarni eshitadi hamda tegishli qarorlar qabul qiladi;

- universitet talabalari, magistrantlari, dotorantlari, professor-o‘qituvchilari, xizmatchi-xodimlarining xavfsizlik texnikasiga rioya etishlari va mehnat muhofazasini takomillashtirish bo‘yicha tadbirlar belgilaydi;

- oliy ta’lim bo‘yicha Prezident Qarorlari, Farmonlari, Hukumat qarorlari hamda O‘zbeksitonda yilning nomlanishidan kelib chiqib qabul qilinadigan davlat miqyosidagi turli dasturlar ijrosi bo‘yicha hisobotlarni muhokama etadi va tegishli qarorlar qabul qiladi.

**III. Kengash faoliyatini tashkil etish.**

3.1. Kengash o‘z faoliyatini har o‘quv yili uchun iyun oyida ishlab chiqiladigan rejaga muvofiq amalga oshiradi. Kengash ish rejasi kengash a’zolari tomonidan ko‘rib chiqilganidan so‘ng universitet rektori tomonidan tasdiqlanadi.

3.2. Kengashda ko‘rib chiqish uchun uning vakolatidagi universitet faoliyati bilan bog‘liq masalalar universitet “Ish reglamenti”ga asosan kiritiladi.

3.3. Kengash yig‘ilishiga tayyorgarlik ko‘rish va o‘tkazishni muvofiqlashtirish kengash ilmiy kotibiga topshiriladi. Ilmiy kotib kengash yig‘ilishining kun tartibidagi masalalar bo‘yicha ma’lumotnoma va qarorlar loyihalarini tayyorlash, kengash a’zolari va taklif etiladigan xodimlarni yig‘ilish haqida xabardor qilish hamda kengash yig‘ilishi qarorlarini o‘rnatilgan tartibda rasmiylashtirib, joylarga o‘z vaqtida yetkazishga oid barcha ishlarni tashkil etadi. Amalga oshirilgan ishlar haqida rektorga axborot beradi.

Universitet kengashi yig‘ilishlarida muhokama etiladigan masalalar, tasdiqlangan ish rejaga muvofiq, prorektorlar, institutlar direktorlari, fakultetlar dekanlari, boshqarma va bo‘limlar boshliqlari, ular bo‘lmagan hollarda (buyruq asosida xizmat safari, mehnat ta’tilida bo‘lganda) esa ularning o‘rinbosarlari tomonidan kiritiladi.

Kengash yig‘ilishining kun tartibi, ish rejaga muvofiq, yig‘ilish o‘tkaziladigan kundan 15 kun oldin rektor bilan kelishilgan holda tayyorlanadi va masalani tayyorlashga mas’ul bo‘limlarga xabar beriladi. Kengash a’zolariga taklifnomalar majlisdan 5 kun oldin ilmiy kotib tomonidan tarqatiladi. Zarur hollarda, kengash yig‘ilishining kun tartibiga qo‘shimcha masalalar rektor ruxsati bilan navbatdagi yig‘ilishga 2 kun qolgunga qadar kiritilishi mumkin.

Universitetning o‘quv, ilmiy-uslubiy, ilmiy-tadqiqot, ma’naviy-ma’rifiy va tashkiliy ishlarga doir barcha masalalar bo‘yicha kengash qarorlari ochiq ovoz berish tartibida ko‘pchilikning ovozi bilan qabul qilinadi. Kengash yig‘`ilishi uning tarkibidagi a’zolarning 2/3 qismi ishtirok etgandagina haqiqiy hisoblanadi.

Professor-o‘qituvchilar tarkibi, kafedralar mudirlari lavozimlarini egallash hamda professor yoki dotsent ilmiy unvonlarini berish bo‘yicha o‘tkaziladigan tanlovlar va taqdimnomalar yuzasidan qarorlar yopiq ovoz berish yo‘li bilan belgilangan tartibda qabul qilinadi.

Kengash qarorlari universitet rektori tomonidan imzolaganidan so‘ng kuchga kiradi.

Kengash majlisi bayonnoma bilan rasmiylashtiriladi. Bayonnomalar kengash raisi va ilmiy kotib tomonidan imzolanadi.

Kengash raisi tomonidan kengash qarorlarining bajarilishi bo‘yicha muntazam ravishda tekshiruvlar tashkil etiladi va kengash a’zolariga ularning natijalari haqida axborot beriladi.

**IV. Kengash qarorlari ijrosi va javobgarlik.**

4.1. “Ijro uchun” tayyorlangan bayonnoma qarorlari nusxasi prorektorlar, fakultetlar dekanlari, institutlar direktorlari hamda mas’ul xodimlarga tarqatiladi.

4.2. Qabul qilingan qarorlarning bajarilishi yuzasidan kengash ilmiy kotibi kengash a’zolariga rejaga muvofiq axborot berib boradi.

Prorektorlar, fakultetlar dekanlari, institutlar direktorlari, bo‘limlar boshliqlari va qarorlar ijrosi bo‘yicha mas’ul etib tayinlanganlar kengash qarorlari bo‘yicha qisqacha hisobotlarini har oyning 25-sanasigacha, fakultetlar va institutlar kengashlaridagi muhokamasi bo‘yicha esa har chorak oxirgi oyining 25-sanasiga kengash ilmiy kotibiga taqdim etib boradilar.

Kengash qarorlarining ijrosi O‘zbekiston Resiublikasi Vazirlar Mahkamasining 1999-yil 28-martdagi 140-sonli qarori bilan tasdiqlangan “Namunaviy yo‘riqnoma” asosida tayyorlangan, Oliy va o‘rta maxsus ta’lim vazirligining ish yuritish tartibiga asosan Vazirlar Mahkamasining 1999-yil 12-yanvardagi “Ijro intizomini yanada mustahkamlash to‘g‘risida”gi 12-son qarori talablariga qat’iy rioya qilgan holda tashkil etiladi.

Kengash muhokamasiga kiritiladigan hujjatlarning asoslanganligi va sifati, keltirilgan ma’lumotlar va boshqa materiallarning to‘g‘riligi uchun ularning loyihasini tayyorlagan shaxslar yoki uni imzolagan mas’ul xodimlar (prorektorlar, fakultetlar dekanlari, institutlar direktorlari, boshqarma va bo‘limlar boshliqlari va boshqalar) shaxsan javobgardirlar.

4.6. Uzrsiz sabablarga ko‘ra ijro intizomining qo‘pol ravishda buzilishiga yo‘l qo‘ygan mas’ul shaxslarga rektor buyrug‘iga asosan intizomiy choralar qo‘llaniladi.

4.7. Kengash faoliyatini olib borishda “Samarqand davlat universiteti ustavi”, “Samarqand davlat universiteti ish reglamenti”, “Samarqand davlat universiteti ichki tartib-qoidalari”ga ham asoslaniladi.

**TUZUVCHILAR:**

Xalmuradov R.I. – rektor. Boltayev M. – universitet Kengashi ilmiy kotibi. Usmonov A. – katta yuriskonsult.

**KELISHILDI:**

Yo‘ldoshev R.D. – yoshlar masalalari va ma’naviy-ma’rifiy ishlar bo‘yicha birinchi prorektor. Soliyev A.S. – o‘quv ishlari bo‘yicha birinchi prorektor. Xushvaqtov H.A. – ilmiy ishlar va innovatsiyalar bo‘yicha prorektor. Ahatov A.R. – xalqaro hamkorlik bo‘yicha prorektor. Rahmonov I.U. – moliya-iqtisod ishlari bo‘yicha prorektor.

**Sharof Rashidov nomidagi Samarqand davlat universiteti Kengashi**

**TARKIBI**

|  |  |  |  |  |  |
| --- | --- | --- | --- | --- | --- |
| **T/r** | **F.I.O.** |  | **T/r** | **F.I.O.** |  |
| 1. | Xalmuradov Rustam | Kengash raisi | 25. | O‘roqov Sirojiddin | Kengash a’zosi |
| 2. | Boltayev Mardon | Kengash kotibi | 26. | Keldiyarov Xudoyor | Kengash a’zosi |
| 3. | Yo‘ldoshev Rustam | Kengash a’zosi | 27. | Absanov Axmad | Kengash a’zosi |
| 4. | Soliyev Ahmadjon | Kengash a’zosi | 28. | Eshbo‘riyev Rashid | Kengash a’zosi |
| 5. | Umidullayev Shuhrat | Kengash a’zosi | 29. | Rajabov Toshpo‘lat | Kengash a’zosi |
| 6. | Xushvaqtov Hakim | Kengash a’zosi | 30. | Mamasov Shavkat | Kengash a’zosi |
| 7. | Rahmonov Ismayil | Kengash a’zosi | 31. | Jo‘raqulov Shohrux | Kengash a’zosi |
| 8. | Ahatov Akmal | Kengash a’zosi | 32. | Arabov Nurali | Kengash a’zosi |
| 9. | Shukurov Shavkat | Kengash a’zosi | 33. | Yarashev Quvondiq | Kengash a’zosi |
| 10. | Mahmatmurodov Shavkat | Kengash a’zosi | 34. | O‘roqov Sherzod | Kengash a’zosi |
| 11. | Eltazarov Jo‘liboy | Kengash a’zosi | 35. | Muranov Shahriddin | Kengash a’zosi |
| 12. | Muhiddinov M.Q. | Kengash a’zosi | 36. | Umarov Sardor | Kengash a’zosi |
| 13. | Xalxo‘jayev Ahmad | Kengash a’zosi | 37. | Boboyorov Abdusattor | Kengash a’zosi |
| 14. | Laqayev Saidahmad | Kengash a’zosi | 38. | Nizomova Nigora | Kengash a’zosi |
| 15. | Jo‘raqulova Dilfuza | Kengash a’zosi | 39. | Umarov Azamat | Kengash a’zosi |
| 16. | Vafoyeva Jamila | Kengash a’zosi | 40. | Absalamov Sharif | Kengash a’zosi |
| 17. | Mirzayev Rahmatilla | Kengash a’zosi | 41. | Qurbonniyozov Safar | Kengash a’zosi |
| 18. | Qurbonov Davlat | Kengash a’zosi | 42. | Ro‘ziyev Yunus | Kengash a’zosi |
| 19. | Abbosov Subhon | Kengash a’zosi | 43. | Norboyev Allayor | Kengash a’zosi |
| 20. | Qobilov Ergash | Kengash a’zosi | 44. | To‘xliyeva Sharofat | Kengash a’zosi |
| 21. | Aymatov Aminjon | Kengash a’zosi | 45. | Rustamov Islom | Kengash a’zosi |
| 22. | Samadov Axtamqul | Kengash a’zosi | 46. | Usmanov Aktam | Kengash a’zosi |
| 23. | Nazarov Fayzullo | Kengash a’zosi | 47. | Xo‘jayorov Baxtiyor | Kengash a’zosi |
| 24. | Jumanov Isroil | Kengash a’zosi | 48. | Mullajonova Nigina | Kengash a’zosi |